Държавен вестник, бр. 63, 2013 г., стр. 11

БРОЙ  63	
Д Ъ Р Ж А В Е Н  В Е С Т Н И К 	
СТР.  11  
на българското общество. За да успокои 
общественото напрежение на 11 май след 
предизвиканата от Бареков истерия, ръко­
водството на прокуратурата пуска офици­
ално съобщение, че е образувано досъдебно 
производство срещу неизвестен извършител 
за престъпление по служба и създаване 
и ръководене на група за извършване на 
престъпление срещу изборните права на 
гражданите, но „духът от бутилката вече е 
изпуснат“. Проведените партийни прескон­
ференции от другите участници в изборите 
и направените от партийните им лидери 
изказвания подхващат удобно подхвърлената 
им тема, дискредитираща основния им опо­
нент – партия ГЕРБ, които получават широко 
медийно отразяване в деня за размисъл. В тях 
се правят алюзии не само за извършване на 
„мащабна кражба на гласове“ и за „фалши­
фициране на изборния резултат“ (последното 
се твърди много преди провеждането на 
предсрочните избори, за да се създаде под­
ходящата нагласа в обществените настроения 
за възприемане на тези твърдения), но и за 
най-тежките престъпления срещу държавата, 
визирани в глава първа от Наказателния 
кодекс (НК) – „опит за държавен преврат“ и 
„насилствено завземане на властта“, като се 
предлага търсене на най-тежка наказателна 
отговорност по този раздел от НК. Развиват 
се конспиративни теории за фалшифициране 
на изборите от ГЕРБ, основаващи се на фак­
та на намерените в склада на печатницата 
голям брой годни бюлетини, които са толкова 
спекулативни и неубедителни, че самите им 
автори не ги поддържат, а ги променят, тъй 
като предлаганите версии са нереалистични. 
В този смисъл са изказванията на лидерите 
на БСП и ДПС на пресконференциите, като 
първоначално се поддържа невероятната за 
изпълнение версия, че през оставащите часо­
ве до провеждането на изборите огромният 
брой бюлетини не само ще бъдат транспор­
тирани до отдалечени райони на страната, но 
и ще бъдат внесени в секционните комисии, 
за да се подмени изборният вот, въпреки 
наличието на представители на тези партии 
в тях като членове и наблюдатели. След това 
тази версия се промени в също така трудната 
за изпълнение, според която след доставяне 
на бюлетините всеки избирател ще влиза в 
секцията с предварително изготвена бюле­
тина. В тази връзка е дадена препоръката 
на Лютви Местан до секционните комисии, 
че за да се предотврати подмяната на бю­
летините, преди гласуване под първия печат 
на предоставената на избирателя бюлетина 
да се положат подписите на всички членове 
на комисията.
Всички тези партийни мероприятия трябва 
да се преценят като забранена от чл. 133, 
ал. 6 ИК партийна агитация в деня за раз­
мисъл, тъй като по аргумент на по-силното 
основание представляват такава по смисъла 
на § 1, т. 21 от допълнителните разпоредби 
на ИК. Това е така, защото призовават да 
се гласува за партиите, опоненти на партия 
ГЕРБ, която са обвинили в осъществяване 
на тежки престъпления срещу държавния 
строй и политическата система. Трябва да 
се отбележи, че негативната кампания срещу 
конкурентна политическа сила, свързана с 
провеждането на избори, без да се настоява 
за тяхното отлагане поради осъществяване 
на предстоящи изборни нарушения и прес­
тъпления, не може да се третира освен като 
забранена в деня за размисъл агитация в 
по-тежката є форма на „черен пиар“. След 
провеждането на изборите критиците на 
ГЕРБ от другите парламентарно представени 
партии не оспорват, а обратно, настояват, 
че те са законни и изборният резултат ги 
удовлетворява. Това е така, защото е по­
стигната целта – макар че според изборния 
резултат ГЕРБ е първа политическа сила, той 
не разполага с необходимия брой народни 
представители не само да състави прави­
телство, но и да препятства съставянето 
на такова в коалиция от следващите го две 
партии, както и да бъде реална опозиция на 
предприетите от тях управленски действия.
В този контекст като забранена от зако­
на агитация в деня за размисъл трябва да 
се преценят твърденията на опонентите на 
ГЕРБ относно възможностите му да подмени 
изборния вот чрез откритите 350 000 бюле­
тини в печатницата в Костинброд, защото 
представлява послание, въздействащо върху 
емоциите, а не върху разума на избиратели­
те. Това характеризира всяка агитация, тъй 
като тя не е адресирана към рационалния 
и информиран избирател, а чрез манипули­
рана информация – селективно или прев­
ратно представяне на фактите, цели да го 
индоктринира с помощта на аналогични на 
описаните по-горе „активни мероприятия“. 
Само на такава почва може да има резултат 
позитивното послание за гласуване в полза 
на конкурентните на ГЕРБ партии или най-
малко да се демотивират потенциалните 
избиратели на опонента им да гласуват за 
него, като по този начин те косвено подобрят 
своя изборен резултат като дял от подадените 
действителни гласове. Поради изложеното 
актуалното равнище на политическа култу­
ра при българските условия е определило 
необходимостта от съществуване на ден за 
размисъл, в който агитацията е забранена, за 
да се избегнат посочените негативни ефекти 
със създаване на ирационални и спонтанни 
нагласи в избирателите непосредствено преди 
изборния ден.